Hotărârea Curții (Camera a treia) din 2 mai 2019 (cerere de decizie preliminară formulată de Cour de cassation du Grand-Duché de Luxembourg - Luxemburg) – Pillar Securitisation Sàrl/Hildur Arnadottir
(C-694/17)1
(Trimitere preliminară – Competență judiciară, recunoașterea și executarea hotărârilor judecătorești în materie civilă și comercială – Convenția de la Lugano II – Articolul 15 – Contrat încheiat de un consumator – Legătură cu Directiva 2008/48/CE – Contract de credit de consum – Articolele 2 și 3 – Noțiunile «consumator» și «operațiuni cărora li se aplică directiva» – Valoarea maximă a creditului – Lipsă de relevanță în raport cu articolul 15 din Convenția de la Lugano II)
Limba de procedură: franceza
Instanța de trimitere
Cour de cassation du Grand-Duché de Luxembourg
Părțile din procedura principală
Reclamantă: Pillar Securitisation Sàrl
Pârât: Hildur Arnadottir
Dispozitivul
Articolul 15 din Convenția privind competența judiciară, recunoașterea și executarea hotărârilor în materie civilă și comercială, semnată la 30 octombrie 2007, care a fost aprobată în numele Comunității prin Decizia 2009/430/CE a Consiliului din 27 noiembrie 2008, trebuie interpretat în sensul că, pentru a determina dacă un contrat de credit este un contract de credit încheiat de un „consumator”, în sensul acestui articol 15, nu trebuie să se verifice că acesta intră în domeniul de aplicare al Directivei 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori și de abrogare a Directivei 87/102/CEE a Consiliului, în sensul că valoarea totală a creditului în discuție nu depășește plafonul stabilit la articolul 2 alineatul (2) litera (c) din această directivă și că este lipsit de relevanță, în această privință, că dreptul național care transpune directiva menționată nu prevede un plafon mai ridicat.
____________
1     JO C 63, 19.2.2018.